TTAสอบจบผู้ถือหุ้น75คถือไม่ถึง10%
TTA เผยตรวจรายชื่อผู้ถือหุ้น 75 ราย ถือไม่ถึง 10% ร่อนจดหมายขอคำยืนยันรายคน ก่อนเปิดประชุมวิสามัญ 5-8 สัปดาห์
17 ส.ค. 2554

TTA เผยตรวจรายชื่อผู้ถือหุ้น 75 ราย ถือไม่ถึง 10% ร่อนจดหมายขอคำยืนยันรายคน ก่อนเปิดประชุมวิสามัญ 5-8 สัปดาห์ 
นางฐิติมา รุ่งขวัญศิริโรจน์ ผู้ช่วยกรรมการผู้จัดการใหญ่กลุ่มบัญชีและการเงิน บริษัท โทรีเซนไทย เอเยนต์ซีส์ (TTA) เปิดเผยว่า รายชื่อผู้ถือหุ้นจำนวน 75 ราย ที่รวบรวมหุ้น 10% เพื่อขอเปิดประชุมวิสามัญนั้น ปรากฏว่าประมาณ 1 ใน 3 ของ 75 ราย มีจำนวนหุ้นไม่ตรงกับการปิดสมุดทะเบียนรายชื่อผู้ถือหุ้น ณ วันที่ 2 มิ.ย.ที่ผ่านมา ทำให้สัดส่วนการถือหุ้นต่ำกว่า 10% ทางบริษัทจึงได้ส่งหนังสือถึงผู้ถือหุ้นทุกคนเพื่อขอข้อมูลเพิ่มเติม และขอให้ส่งกลับมายังบริษัทภายในสัปดาห์นี้ 
ขณะนี้ยังไม่มีผู้ถือหุ้นคนใดส่งจดหมายตอบกลับมา เข้าใจดีว่าต้องใช้เวลาในการขอหลักฐานจากโบรกเกอร์
“เมื่อบริษัทการตรวจสอบข้อมูลแล้วเสร็จ คาดว่าจะใช้เวลา 58 สัปดาห์ในการจัดประชุมวิสามัญผู้ถือหุ้น” นางฐิติมา กล่าว
อย่างไรก็ตาม ที่มีประเด็นบริษัทการลงทุนในบริษัท ยูนิค ไมนิ่ง เซอร์วิสเซส (UMS) ให้ค่านิยม (กู๊ดวิล) สูงเกินไปนั้น เป็นเรื่องปกติในการซื้อกิจการ ซึ่งมีทั้งการซื้อแบบส่วนลด (ดิสเคาต์) และให้ราคาส่วนเกิน (พรีเมียม) ในส่วนของ UMS ซื้อแบบมีพรีเมียม เพราะเห็นว่าจะสามารถสร้างมูลค่าเพิ่มให้กับบริษัทในอนาคต โดยตั้งเป้าหมายว่าจะใช้เวลา 6-8 ปีในการคืนทุน ประมาณกว่า 3,000 ล้านบาท